《观溪涨》
宋代·郑刚中

入夏天不雨，溪流仅成派。
一放涨梅霖，拍岩辄澎湃。
冲犯无堤防，奔腾起湍濑。
鸥鹭惊以翔，虾鱼鼓而快。
聒耳如殷雷，声势殊未怪。
晚风吹乱云，日出阴气退。
所谓暴集者，萦纡已如带。
浩浩北海若，遐想见尊大。
溟漠函万象，吞二容百怪。
小哉此溪流，其涸可产待。
是以古君子，德量戒褊隘。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。